Salas! A Salas!” aṛwaḥ ɣiwel, yekker s lxuf mi iwala imdanen nnejmaɛen deg yiwen n wemkan am weglaf n tzizwa, yal yiwen amek ittuɣu, tergagi tasa-s yessaram kan ur yettili ara d yiwen ger yimdukal-is I yečča lebḥer, salas yeccarew weglim-is mi iwala aqcic yettru ɣef yemma-s yeɣlin di lqaɛa, yuɣal s ccfawat-is ɣer temẓi-s d wassmi I temmut yemma-s, yerɛaɛec wul-is, yettu kulci, lxuf d ukukru, iḍegger imaan-is ɣer waman melba ttexmam, ittnaɣ d lemwaji, allemi id-isellek tilemẓit-nni, wid yellan ɣef cceṭ ferḥen, leḥqen-d iɛewwamen wa y-tt-ɛawan wa, akken ad d-ssufɣ-n salas d tlemẓit, almi iten-id-ssufɣ-n, taqcict teṣreɛ am tin yemmuten, salas yesseḥrek-as aqarru-s iwakken ad d-taki.